钦定古今图书集成/明伦汇编/氏族典/第369卷 > 《郑樵通志》 > 南文子
## 钦定古今图书集成/明伦汇编/氏族典/第369卷 > 《郑樵通志》 > 南文子

按《尚友录》：文子，卫人，为大夫。昔智伯欲伐卫，乃遗以
野马四，白璧一，卫君悦，群臣皆贺，独文子有忧色。卫
君曰：“举国欢而子有忧色何？”文子曰：“无功之赏，无力
之礼，不可不察也。”卫君以其言告边境，智伯果起兵
而袭卫，至境而反曰：“卫有贤人，先知吾谋也。”